text: L'adaptació teatral "La Perdición" este cap de setmana a l'Echegaray - TV Digital Ontinyent
  Home>Cultura>L'adaptació teatral "La Perdición" este cap de setmana a l'Echegaray
  L'adaptació teatral "La Perdición" este cap de setmana a l'Echegaray
  TV Digital Ontinyent 06/03/2020	Cultura Comentaris tancats a L'adaptació teatral "La Perdición" este cap de setmana a l'Echegaray
  El regidor de Cultura, Àlex Borrell, recordava que esta representació està inclosa a la programació de la Setmana Negra que organitzen el Club de Lectura i el Cine Club Utiye amb la col·laboració de l'Ajuntament, que s'inaugurava el passat divendres 28 de febrer i que es perllongarà fins al 12 de març. Una representació que "ve a mostrar la implicació municipal amb la iniciativa, ja que a més del recolzament econòmic als organitzadors, anem a oferir una obra molt atractiva que encaixa a la perfecció amb l'esperit d'aquest cicle dedicat al cinema i la novel·la negra".
  "Perdición" és un homenatge al món literari de James M.Cain, considerat un dels pares de la novel·la negra americana i creador d'alguns dels estereotips psicològics, narratius i argumentals imprescindibles per al posterior esdevindre del gènere. Alhora, "Perdición" exerceix també d'homenatge a l'univers visual i narratiu de directors com Wilder, Garnett, Curtiz, Welles, Houston, Siodmak o Preminger, entre altres que van crear l'imaginari col·lectiu del cinema negre, establint les seues bases i marcant les pautes que, encara hui perduren.
  Les entrades per a la representació es poden adquirir al preu de 6 euros en venda anticipada a la web www.caixaontinyent.es, la Casa de Cultura-Palau dels Barons de Santa Bárbara, i en taquilla al preu de 8 euros a partir d'1 hora abans de l'espectacle. Prèviament a l'obra, dissabre 7 de març a les 19:30 al Centre Cultural Caixa Ontinyent hores tindrà lloc també dins la "Setmana Negra" un acte de cloenda del cicle al qual es lliurarà un premi a l'escriptor Víctor del Árbol, guanyador entre altres reconeixements del Premi Nadal de Novel·la 2016 i nomenat Cavaller de les Arts i les Lletres de la República Francesa.
  Anterior A licitació la reurbanització del carrer Pintor Segrelles per 432.000 euros
  Següent La Confederació Hidrogràfica del Xúquer neteja el riu Clariano dels desperfectes de DANA i Glòria